Aco Stojkov

Aco Stojkov (Maqedonisht: Ацо Стојков, lindur më 29 Prill 1983 në Strumica) është një futbollistë maqedonas i cili luan me klubin shqiptar Skënderbeu Korçë në Kategorinë Superiore dhe me kombëtaren maqedonase si sulmues.

Karriera me klube

Stojkov më parë ka luajtur me shokun e kombëtares së tij Goran Pandev te F.C. Internazionale Milano Primavera gjatë sezonit 2001–02 ku fitoi titullin e të rinjëve. Ai më pas u huazua në skuadra të niveleve të ulta në Itali për të marrë më shumë eksperiencë por dështoi të impresionojë Interin që e largoi pasi kontrata skadoi. Që nga ajo kohë ai ka luajtur në Poloni, Belgjikë, Serbi, Hungari, Zvicër, Iran dhe Shqipëri. Ai u bashkua me Partizanin Beogradit në verën e vitit 2006 duke luajtur me ta në pjesën e parë të sezonit 2006–07. Pavarësisht se nuk luajti asnjë ndeshje në ligë, ai luajti një ndeshje në Kupën Serbe.

Skënderbeu

Më 12 janar 2015, Stojkov u transferua te klubi shqiptar Skënderbeu duke firmosur një kontratë një vjeçare. Ai mori fanellën me numrin 77 dhe deklaroi se arsyeja se pse firmosi me Skënderbeun ishte për shkak se klubi ishte "kampion i Shqipërisë, ishte i "organizuar" dhe "i mirë".

Stojkov bëri debutimin e tij me klubin më 31 janar 2015 duke luajtur në nëntë minutat e fundit si zëvëndësuesi i Dhiego Martinsit në barazimin pa gola kundër Laçit në shtëpi. Dy javë më vonë ai zhvilloi ndeshjen e parë si titullar duke luajtur 75 minuta në fitoren 1–0 kundër Apolonisë, ku ishte ai që shënoi golin e fitores në minutën e 27të me një gjuajtje brënda zonës. Sulmuesi lavdëroi mesfushorin Gerhard Progni që dhuroi asistin e golit, duke thënë se ishte meritë e tij.

Më 8 mars, ai u tregua sërisht vendimtar për skuadrën duke shënuar golin e vetëm të fitores 0–1 kundër Flamurtarit; maqedonasi realizoi në minutën e 51të duke mposhtur portierin Klodian Xhelilaj me një parabël. Kjo ishte fitorja e parë e Skënderbeut në Vlorë pas 39 vitesh. Një muaj më vonë, në ndeshjen e rëndësishme kundër Partizanit, një prej rivalëve për titull, Stojkov e nisi si titullar dhe shënoi golin e katërt të skuadrës në fitoren 5–2 në shtëpi.

Stojkov e mbylli sezonin me 13 paraqitje në Kategorinë Superiore dhe me tre gola, me Skënderbeun e cila u kurorëzua kampione për të pestën herë rresht, duke vendosur një rekord në futbollin shqiptar. Ai gjithashtu zhvilloi edhe katër paraqitje në Kupën e Shqipërisë, duke mos shënuar gol, me Skënderbeun që u eleminua në gjysmë-finale. Pas mbarimit të sezonit, ai dhe drejtuesit e klubit prishën kontratën.

Karriera ndërkombëtare

Ai ka përfaqsuar Maqedoninë në të gjitha nivelet e moshave përpara se të debutonte me kombëtaren e parë në vitin 2002.

Golat me kombëtaren
+ Aco Stojkov: Golat Ndërkombar #  Data  Vendi  Kubdërshtari  Goli  Rezultati  Kompedicioni 1  7 Qershor 2003  Shkup, Maqedoni   Lihtenshtajni  3–1  Fitore  Kualifikueset e Euro 2004 2  11 Qershor 2003  Stamboll, Turqi   Turqia  2–3  Humbje  Kualifikueset e Euro 2004 3  9 Tetor 2004  Shkup, Maqedoni   Hollanda  2–2  Barazim  Kualifikueset e Kupës së Botës 2006 4  2 Qershor 2007  Shkup, Maqedoni   Izraeli  1–2  Humbje  Kualifikueset e Euro 2008 5  10 Qershor 2009  Shkup, Maqedoni   Islanda  1–0  Fitore  Kualifikueset e Kupës së Botës 2010

 Trofe 
Skënderbeu
Kategoria Superiore (1): 2014–15

 Referime 

 Lidhje të jashtme 
 Aco Stojkov te uebfaqja zyrtare e Federatës Maqedonase të Futbollit 
 Profili te MacedonianFootball.com 
 Profili te 90 Minut 

Kategoria:Lindje 1983
Kategoria:Njerëz që jetojnë
Kategoria:Futbollistë nga Maqedonia e Veriut
Kategoria:Futbollistë në kombëtaren maqedonase
Kategoria:Futbollistë në FK Belasica
Kategoria:Futbollistë në F.C. Internazionale Milano
Kategoria:Futbollistë në Spezia Calcio
Kategoria:Futbollistë në Górnik Zabrze
Kategoria:Futbollistë në A.S.D. Castel di Sangro Calcio
Kategoria:Futbollistë në A.S.D. Fidelis Andria 1928
Kategoria:Futbollistë në R.A.A. Louviéroise
Kategoria:Futbollistë në FK Partizani i Beogradit
Kategoria:Futbollistë në Debreceni VSC
Kategoria:Futbollistë në FC Aarau
Kategoria:Futbollistë në Zob Ahan
Kategoria:Futbollistë në FK Vardar
Kategoria:Futbollistë në FC Botoșani
Kategoria:Futbollistë në Liga e Parë Maqedonase
Kategoria:Futbollistë në Ekstraklasa
Kategoria:Futbollistë në Serie C1
Kategoria:Futbollistë në Superliga Serbe
Kategoria:Futbollistë në Liga I
Kategoria:Futbollistë në Kategoria Superiore